
RAPORT

asupra proiectului de Lege privind aprobarea Ordonanţei de urgenţă a Guvernului nr.177/2005 pentru modificarea art.10 alin.(6) din Ordonanţa Guvernului nr.96/1998 privind reglementarea regimului silvic şi administrarea Fondului forestier naţional

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.177/2005 pentru modificarea art.10 alin.(6) din Ordonanţa Guvernului nr.96/1998 privind reglementarea regimului silvic şi administrarea Fondului forestier naţional,  transmis cu adresa nr.P.L.-X 57 din 15 februarie 2006 şi înregistrat sub nr.24/54/16.02.2006. 

La întocmirea raportului, Comisia a avut în vedere avizul favorabil al Consiliului Legislativ, avizul favorabil al Comisiei juridice, de disciplină şi imunităţi şi avizul favorabil al Comisiei pentru buget, finanţe şi bănci.
 Ordonanţa de urgenţă are ca obiect de reglementare modificarea art.10 alin.(6) din Ordonanţa Guvernului nr.96/1998 privind reglementarea regimului silvic şi administrarea fondului forestier naţional, avându-se în vedere stoparea imediată a tăierilor ilegale de arbori .
Proiectul de Lege privind aprobarea Ordonanţei de urgenţă a Guvernului nr.177/2005 pentru modificarea art.10 alin.(6) din Ordonanţa Guvernului nr.96/1998 privind reglementarea regimului silvic şi administrarea Fondului forestier naţional face parte din categoria legilor organice, potrivit prevederilor art.73 din Constituţia României, republicată.
La dezbaterea proiectului a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul  Flaviu Lazin – secretar de stat în cadrul Ministerului Agriculturii, Pădurilor şi Dezvoltării Rurale . 

La lucrările comisiei au fost prezenţi 24 de deputaţi din totalul de 25 membri ai comisiei.

Raportul Comisiei a fost adoptat în unanimitate, în forma prezentată de Senat, în şedinţa din 8 martie 2006.
Proiectul de lege a fost adoptat de Senat în şedinţa din 9 februarie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

